GM Uzbekistan korxonasi "Ravon" brendi ostida ishlab chiqarilgan dastlabki avtomobillarni sotuvga chiqardi. Kun.uz internet nashrining aniqlashicha, aynan mana shu brend tasviri va logotipi tushirilgan "Ravon Gentra" rusumidagi avtomobillar korxona joylashgan Andijondan Toshkent shahriga jo‘natilishi boshlangan. Qamchiq dovonida suratga olingan fotolar ham buni tasdiqlab turibdi. Manbaning ma’lum qilishicha, avtomobillar 3 sentabr kunidan boshlab chiqara boshlangan. Eslatib o‘tamiz, oldinroq GM Uzbekistan tomonidan ishlab chiqariladigan avtomobillarning o‘zbekcha nomdagi brend va yangi logotipda chiqishi borasida xabarlar tarqalgandi.